ꠘꠞꠅꠦꠞ ꠜꠥꠉꠟ

__INDEX__

ꠘꠞꠅꠦꠞ ꠜꠥꠉꠟ ꠄꠉꠥ ꠖꠦꠡꠞ ꠜꠥꠉꠟ ꠎꠦꠇꠐꠣ ꠃꠔ꠆ꠔꠞ ꠁꠃꠞꠥꠙꠞ ꠁꠍ꠆ꠇꠦꠘ꠆ꠒꠤꠘꠦꠜꠤꠀ ꠃꠙꠖꠤꠙꠞ ꠃꠔ꠆ꠔꠞꠦꠖꠤ ꠙꠌꠝꠞ ꠅꠋꠡꠔ ꠙꠞꠍꠦ ⁕ ꠖꠦꠡꠐꠣꠞ ꠛꠦꠡꠤꠞꠜꠣꠉ ꠅꠘ꠆ꠌꠟꠃ ꠙꠣꠘꠤꠞ ꠡꠤꠝꠣꠘꠣꠔ ꠨ ꠎꠣꠞ ꠝꠣꠎꠦ ꠖꠇꠘꠦꠖꠤ ꠁꠍ꠆ꠇꠣꠉꠣꠞꠣꠇ ꠃꠙꠡꠣꠉꠞ ꠨ ꠖꠇꠘꠞ ꠙꠌꠝꠦꠖꠤ ꠃꠔ꠆ꠔꠞ ꠡꠣꠉꠞ ꠨ ꠙꠌꠝꠦ ꠃꠔ꠆ꠔꠞ ꠀꠐꠟꠣꠘ꠆ꠐꠤꠇ ꠝꠀꠡꠣꠉꠞ (ꠘꠞꠅꠦꠎꠤꠀꠘꠤ ꠡꠣꠉꠞ) ꠀꠞ ꠃꠔ꠆ꠞꠦꠖꠤ ꠛꠣꠞꠦꠘꠔ꠆ꠍ ꠡꠣꠉꠞ ꠀꠍꠦ ⁕ ꠁꠐꠣꠞ ꠙꠥꠛꠛꠣꠄ ꠍꠥꠁꠒꠦꠘꠞ ꠟꠉꠦ ꠁꠍ꠆ꠕꠟꠡꠤꠝꠣꠘ꠆ꠔ ꠜꠣꠉ ꠇꠞꠦ; ꠃꠔ꠆ꠔꠞ ꠙꠦꠛꠦꠖꠤ ꠄꠞ ꠄꠉꠥ ꠢꠥꠞꠥ ꠡꠤꠝꠣꠘꠣ ꠀꠍꠦ ꠚꠤꠘꠟꠦꠘ꠆ꠒ ꠀꠞ ꠀꠞꠅ ꠢꠥꠞꠥ ꠄꠉꠥ ꠡꠤꠝꠣꠘꠣ ꠀꠍꠦ ꠞꠣꠡꠤꠀꠞ ꠟꠉꠦ ⁕

ꠘꠞꠅꠦꠞ ꠀꠇ꠆ꠞꠤꠔꠤ ꠟꠝ꠆ꠛꠣꠐꠦ ꠨ ꠀꠞ ꠁꠐꠣ ꠛꠤꠡ꠆ꠡꠞ ꠅꠂꠘ꠆ꠘꠔꠝ ꠖꠤꠞ꠆ꠊ ꠀꠞ ꠈꠣꠎꠇꠣꠐꠣ ꠃꠙꠇꠥꠟꠞꠦꠈꠣꠞ ꠖꠦꠡ ⁕ ꠡꠞꠇꠣꠞꠤ ꠝꠣꠘꠌꠤꠔ꠆ꠞ ꠡꠋꠍꠕꠣ ꠇꠣꠞꠔꠜꠦꠞꠇꠦꠐꠞ ꠝꠔꠦ ꠨ ꠖꠦꠡꠤꠐꠣꠞ ꠃꠙꠇꠥꠟꠞꠦꠈꠣ ꠛꠞꠣꠛꠞ ꠢꠇꠟꠔꠣꠄ  ꠐꠣ ꠖꠤꠙ ꠀꠞ ꠢꠥꠞꠥ ꠢꠥꠞꠥ ꠖꠤꠙꠌꠞ ꠞꠁꠍꠦ (ꠄꠞ ꠝꠣꠎꠦ  ꠐꠣ ꠖꠤꠙ ꠀꠞ  ꠐꠣ ꠖꠤꠙꠌꠞ) ⁕ ꠁꠐꠣ ꠛꠤꠡ꠆ꠡꠞ ꠅꠂꠘ꠆ꠘꠔꠝ ꠃꠔ꠆ꠔꠞꠣꠘ꠆ꠌꠟꠤꠅ ꠖꠦꠡ ꠀꠞ ꠁꠃꠞꠥꠙꠞ ꠅꠂꠘ꠆ꠘꠔꠝ ꠙꠞ꠆ꠛꠔꠀꠟꠣ ꠅꠘ꠆ꠌꠟ ꠨ ꠎꠦꠈꠣꠘꠅ ꠁꠍꠇꠦꠘ꠆ꠒꠤꠘꠦꠜꠤ ꠙꠞ꠆ꠛꠔꠝꠣꠟꠣ ꠛꠤꠡꠣꠟ ꠄꠟꠣꠇꠣ ꠖꠈꠟ ꠇꠞꠤ ꠀꠍꠦ ⁕ ꠖꠦꠡꠤꠐꠣꠞ ꠉꠠ ꠃꠌ꠆ꠌꠔꠣ  ꠀꠞ ꠝꠥꠟ ꠜꠥꠈꠘ꠆ꠒꠞ  ꠡꠔꠣꠋꠡ ꠅꠘ꠆ꠌꠟ ꠉꠣꠍꠞꠦꠈꠣꠞ ꠃꠙꠞꠦ ꠙꠞꠍꠦ ⁕ 

ꠘꠞꠅꠦꠞ ꠁ ꠖꠤꠞ꠆ꠊ ꠙꠞ꠆ꠛꠔꠍꠞꠦꠘꠤ ꠜꠥꠔꠣꠔ꠆ꠔ꠆ꠛꠤꠇꠜꠣꠛꠦ ꠁꠍꠇꠐꠟꠦꠘ꠆ꠒ ꠨ ꠀꠄꠀꠞꠟꠦꠘ꠆ꠒ ꠀꠞ ꠀꠐꠟꠣꠘ꠆ꠐꠤꠇ ꠝꠀꠡꠣꠉꠞꠞ ꠔꠟꠦꠖꠤ ꠃꠔ꠆ꠔꠞ ꠀꠝꠦꠞꠤꠇꠣꠞ ꠄꠙꠣꠟꠣꠌꠤꠀꠘ ꠙꠞ꠆ꠛꠔꠝꠣꠟꠣꠞ ꠟꠉꠦ ꠡꠋꠎꠥꠇ꠆ꠔ ⁕ ꠜꠥꠔꠔ꠆ꠔ꠆ꠛꠛꠤꠖꠢꠇꠟꠞ ꠝꠔꠦ ꠨ ꠁ ꠡꠛ ꠙꠞ꠆ꠛꠔ ꠄꠇꠡꠝꠄ ꠄꠇꠇ ꠙꠞ꠆ꠛꠔꠍꠦꠞꠦꠘꠤ ꠀꠍꠤꠟ ꠙꠦꠘꠤꠀ ꠘꠣꠝꠞ ꠙ꠆ꠞꠣꠌꠤꠘ ꠝꠀꠖꠦꠡ ꠜꠣꠘ꠆ꠉꠘꠞ ꠀꠉꠦ ⁕

ꠢꠦꠡ ꠢꠤꠝꠛꠣ ꠀꠝꠟ ꠀꠞ ꠔꠣꠞ ꠀꠉꠞ ꠛꠃ ꠛꠞꠚꠞ ꠀꠝꠟ ꠨ ꠙꠥꠞꠣ ꠖꠦꠡꠤꠐꠣ ꠊꠘ ꠛꠞꠚꠞ ꠌꠣꠖ꠆ꠖꠞꠖꠤ ꠓꠣꠇꠣ ꠀꠍꠤꠟ ⁕ ꠛꠞꠚꠞ ꠉꠔꠤꠡꠤꠟꠔꠣ ꠉꠜꠤꠞ ꠃꠙꠔ꠆ꠔꠇꠣ ꠔꠂꠀꠞꠤ ꠇꠞꠍꠤꠟ ⁕ ꠁ ꠛꠞꠚꠞ ꠈꠥꠖꠣꠁꠅꠞ ꠚꠟꠦ ꠡꠉꠘꠦ ꠚꠤꠄꠞ꠆ꠒ ꠛꠤꠡ꠆ꠡꠞ ꠖꠥꠁꠟꠝ꠆ꠛꠞ ꠉꠜꠤꠞ ꠚꠤꠄꠞ꠆ꠒ ꠀꠞ ꠢꠞ꠆ꠘꠤꠘꠖꠣꠟꠡꠜꠣꠔꠘꠦꠐ ꠁꠃꠞꠥꠙꠞ ꠉꠜꠤꠞꠔꠝ ꠞꠖ ⁕ ꠎꠦꠛꠟꠣ ꠛꠞꠚ ꠉꠟꠤ ꠎꠣꠄ ꠨ ꠢꠦꠛꠟꠣ ꠡꠝꠥꠖ꠆ꠞ ꠅꠘꠦꠇ ꠃꠙꠂꠔ꠆ꠔꠦꠇꠣ ꠙꠥꠞ꠆ꠘ ꠇꠞꠦ ꠨ ꠎꠣꠞ ꠚꠟꠦ ꠘꠞꠅꠦꠞ ꠛꠤꠈ꠆ꠈꠣꠔ ꠚꠤꠄꠞ꠆ꠒꠀꠁꠘ ꠛꠘꠤ ꠎꠣꠄ ⁕ ꠀꠁꠎꠇꠥꠞ ꠃꠌꠣ ꠙꠞ꠆ꠛꠔꠣꠘ꠆ꠌꠟꠞ ꠢꠤꠝꠛꠣꠀꠁꠘ ꠛꠞꠚ ꠀꠝꠟꠞ ꠢꠤ ꠛꠤꠡꠣꠟ ꠛꠞꠚꠌꠣꠖ꠆ꠖꠞꠞ ꠅꠛꠡꠤꠡ꠆ꠐꠣꠋꠡ ꠘꠣꠄ ꠁꠉꠥꠟꠣꠞ ꠃꠔ꠆ꠙꠔ꠆ꠔꠤ ꠀꠞꠅ ꠡꠣꠝ꠆ꠙ꠆ꠔꠤꠇ ⁕

ꠈ꠆ꠞꠤꠡ꠆ꠐꠙꠥꠞ꠆ꠛ  ꠕꠘꠦ  ꠡꠝꠄ ꠁ ꠅꠘ꠆ꠌꠟꠞ ꠎꠟꠛꠣꠁꠃ ꠅꠘꠇꠥꠞ ꠔꠥꠟꠘꠣꠄ  ꠙꠞ꠆ꠎꠘ꠆ꠔ ꠃꠝꠔꠣ ꠀꠍꠤꠟ (1961-90 ꠡꠝꠄꠅꠞ ꠔꠥꠟꠘꠣꠄ) ꠨ ꠀꠞ ꠢꠤ ꠡꠝꠄꠇꠥ ꠙꠣꠀꠠꠤ ꠅꠘ꠆ꠌꠟꠞ ꠅꠛꠡꠤꠡ꠆ꠐ ꠛꠞꠚ ꠙꠦꠞꠣꠄ ꠡꠝ꠆ꠙꠥꠞ꠆ꠘꠇꠞꠤ ꠉꠟꠤ ꠉꠦꠍꠤꠟ ⁕

ꠎꠥꠖꠤꠘꠅ ꠖꠤꠞ꠆ꠊꠡꠝꠄ ꠀꠉꠦꠃ ꠛꠞꠚꠞ ꠢꠤ ꠛꠤꠡꠣꠟ ꠌꠣꠙ ꠕꠘꠦ ꠝꠥꠇ꠆ꠔ ꠅꠁꠍꠦ ꠨ ꠔꠛꠥꠅ ꠎꠦꠝꠘ ꠄꠈꠘꠅ ꠃꠑꠤ ꠀꠁꠍꠦ ꠛꠍꠞꠅ ꠇꠄꠇ ꠝꠤꠟꠤꠝꠤꠐꠣꠞ ꠢꠣꠞꠦ ⁕ ꠁ ꠙꠥꠘꠞꠥꠔ꠆ꠕꠣꠘ ꠡꠛꠌꠦ ꠛꠦꠡꠤ ꠊꠐꠍꠦ ꠖꠦꠡꠞ ꠙꠥꠞ꠆ꠛꠣꠘ꠆ꠌꠟꠅ ꠀꠞ ꠖꠤꠞ꠆ꠊ ꠚꠤꠄꠞ꠆ꠒꠣꠁꠘ꠆ꠔꠞ ꠅꠜ꠆ꠜꠘ꠆ꠔꠞꠤꠘ ꠅꠋꠡꠔ ꠨ ꠎꠦꠈꠣꠘꠅ ꠛꠞꠚꠞ ꠍ꠆ꠔꠞ ꠀꠍꠤꠟ ꠡꠛꠌꠦ ꠙꠥꠞꠣ ⁕ ꠁꠐꠣ ꠄꠉꠥ ꠝꠘ꠆ꠔꠞ ꠙꠇ꠆ꠞꠤꠀ ꠨ ꠀꠞ ꠛꠞꠚ ꠎꠥꠉꠞ ꠛꠣꠖꠦ ꠀꠎꠣꠞ ꠀꠎꠣꠞ ꠛꠍ꠆ꠍꠞ ꠗꠞꠤ ꠨ ꠡꠝꠥꠖ꠆ꠞ ꠛꠞ꠆ꠔꠝꠣꠘꠞ ꠅꠘꠦꠇ ꠁꠍꠕꠟꠜꠣꠉꠞꠦ ꠊꠥꠞꠤꠀ ꠞꠣꠈꠍꠤꠟ ⁕ ꠁ ꠙ꠆ꠞꠣꠌꠤꠘ ꠡꠝꠥꠖ꠆ꠞꠔꠟ ꠅꠈꠘ ꠖꠦꠡꠞ ꠅꠂꠘ꠆ꠘꠔꠝ ꠃꠞ꠆ꠛꠞ ꠈꠦꠔꠞꠎꠦꠉꠣ ꠢꠤꠡꠣꠛꠦ ꠛꠦꠛꠀꠞ ꠅꠄ ⁕ 

ꠇꠦꠐꠣꠉꠞꠤ:ꠘꠞꠅꠦ